32012D0464
L 217/20
SLUŽBENI LIST EUROPSKE UNIJE
23.07.2012.
ODLUKA KOMISIJE
od 23. srpnja 2012.
o izmjeni odluka 2006/861/EZ, 2008/163/EZ, 2008/164/EZ, 2008/217/EZ, 2008/231/EZ, 2008/232/EZ, 2008/284/EZ, 2011/229/EU, 2011/274/EU, 2011/275/EU, 2011/291/EU i 2011/314/EU o tehničkim specifikacijama za interoperabilnost
(priopćena pod brojem dokumenta C(2012) 4985)
(Tekst značajan za EGP)
(2012/464/EU)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu 2008/57/EZ Europskog parlamenta i Vijeća od 17. lipnja 2008. o interoperabilnosti željezničkog sustava unutar Zajednice (1), a posebno njezin članak 6. stavak 1.,
budući da:
(1)
Članak 12. Uredbe (EZ) br. 881/2004 Europskog parlamenta i Vijeća od 29. travnja 2004. o osnivanju Europske agencije za željeznice (Uredba o Agenciji) (2) zahtijeva od Europske agencije za željeznice (dalje u tekstu „Agencija”) osiguravanje prilagodbe tehničkih specifikacija za interoperabilnost (dalje u tekstu „TSI”) tehničkom napretku, tržišnim trendovima i društvenim zahtjevima te predlaže Komisiji izmjene TSI-jeva koje smatra potrebnim.
(2)
Odlukom C(2007)3371 od 13. srpnja 2007. Komisija je dala okvirni mandat Agenciji za provođenje određenih aktivnosti na temelju Direktive Vijeća 96/48/EZ od 23. srpnja 1996. o interoperabilnosti transeuropskog željezničkog sustava velikih brzina (3) i Direktive 2001/16/EZ Europskog parlamenta i Vijeća od 19. ožujka 2001. o interoperabilnosti transeuropskog konvencionalnog željezničkog sustava (4). U skladu s uvjetima tog okvirnog mandata, od Agencije je zatraženo provođenje revizije TSI-ja za željeznička vozila velikih brzina, teretne vagone, lokomotive i putničke vagone, buku, građevinski i elektroenergetski podsustav, prometno-upravljački i signalno-sigurnosni podsustav, odvijanje i upravljanje prometom, telematske aplikacije za teretne i putničke usluge, sigurnost u željezničkim tunelima i dostupnost za osobe sa smanjenom pokretljivošću.
(3)
Dana 31. ožujka 2011., Agencija je dala preporuku vezanu uz specifikaciju o registru infrastrukture, postupak dokazivanja razine usklađenosti s osnovnim parametrima TSI-ja za postojeće pruge i naknadne izmjene TSI-ja (ERA/REC/04-2011/INT).
(4)
Dana 9. lipnja 2011., Odbor ustanovljen u skladu s člankom 29. stavkom 1. Direktive 2008/57/EZ dao je pozitivno mišljenje o nacrtu Provedbene odluke Komisije o Europskom registru odobrenih tipova željezničkih vozila i o nacrtu Provedbene odluke Komisije o zajedničkim specifikacijama registra željezničke infrastrukture. Nakon donošenja dva akta Komisije utemeljena na ta dva nacrta, odnosno Provedbene odluke Komisije 2011/633/EU od 15. rujna 2011. o zajedničkim specifikacijama registra željezničke infrastrukture (5) i Provedbene odluke Komisije 2011/665/EU od 4. listopada 2011. o Europskom registru odobrenih tipova željezničkih vozila (6), potrebno je ažurirati relevantne TSI-je kako bi se osigurala općenita usklađenost.
(5)
Dodatak A važećeg TSI-ja za odvijanje i upravljanje prometom odnosi se na verziju 1 operativnih pravila Europskog sustava upravljanja željezničkim prometom (ERTMS) koja su razvijena na temelju verzije 2.2.2. Specifikacija u vezi sa zahtjevima sustava (SRS) za Europski sustav upravljanja i nadzora vlakova (ETCS).
(6)
Specifikacije u vezi sa zahtjevima sustava ETCS dosegle su stabilnu verziju 2.3.0.d. Ovo se treba odraziti u ažuriranim operativnim pravilima za ERTMS u TSI-jima za odvijanje i upravljanje prometom kako za konvencionalne, tako i za željeznice velikih brzina.
(7)
Dana 20. srpnja 2011., Agencija je u TSI-ju za odvijanje i upravljanje prometom za željezničke sustave za konvencionalne i velike brzine izdala preporuku o izmjeni operativnih načela i pravila za ERTMS (ERA/REC/08-2011/INT-ERTMS).
(8)
Dana 8. rujna 2011., Agencija je izdala preporuku o dodatnim izmjenama TSI-ja kako bi se ispravile pogreške i manjkavosti (ERA/REC/07-2011/INT).
(9)
Iz praktičnih razloga je poželjnije izmijeniti niz TSI-ja jednom Odlukom Komisije o provedbi određenih ispravaka i izmjena u pravne tekstove. Te ispravke i izmjene nisu rezultat općeg preispitivanja TSI-ja ili proširenja njihovog zemljopisnog opsega.
(10)
Stoga je potrebno izmijeniti sljedeće odluke:
-
Odluku Komisije 2006/861/EZ od 28. srpnja 2006. o tehničkoj specifikaciji interoperabilnosti podsustava „željeznička vozila - teretni vagoni” transeuropskog konvencionalnog željezničkog sustava (7),
-
Odluku Komisije 2008/163/EZ od 20. prosinca 2007. o tehničkoj specifikaciji interoperabilnosti koja se odnosi na „sigurnost u željezničkim tunelima” transeuropskog konvencionalnog željezničkog sustava i transeuropskog željezničkog sustava velikih brzina (8),
-
Odluku Komisije 2008/164/EZ od 21. prosinca 2007. o tehničkoj specifikaciji interoperabilnosti u odnosu na „osobe smanjene pokretljivosti” u transeuropskom konvencionalnom željezničkom sustavu i željezničkom sustavu velikih brzina (9),
-
Odluku Komisije 2008/217/EZ od 20. prosinca 2007. o tehničkoj specifikaciji interoperabilnosti „infrastrukturnog” podsustava transeuropskog željezničkog sustava velikih brzina (10),
-
Odluku Komisije 2008/231/EZ od 1. veljače 2008. o tehničkoj specifikaciji interoperabilnosti operativnog podsustava transeuropskog željezničkog sustava velikih brzina iz članka 6. stavka 1. Direktive Vijeća 96/48/EZ o stavljanju izvan snage Odluke Vijeća 2002/734/EZ od 30. svibnja 2002. (11),
-
Odluku Komisije 2008/232/EZ od 21. veljače 2008. o tehničkoj specifikaciji interoperabilnosti podsustava „željezničkih vozila” transeuropskog željezničkog sustava velikih brzina (12),
-
Odluku Komisije 2008/284/EZ od 6. ožujka 2008. o tehničkoj specifikaciji interoperabilnosti „energetskog” podsustava transeuropskog željezničkog sustava velikih brzina (13),
-
Odluku Komisije 2011/229/EU od 4. travnja 2011. o tehničkim specifikacijama interoperabilnosti podsustava „željeznička vozila - buka” transeuropskog konvencionalnog željezničkog sustava (14),
-
Odluku Komisije 2011/274/EU od 26. travnja 2011. o tehničkoj specifikaciji interoperabilnosti u vezi s „elektroenergetskim” podsustavom transeuropskog konvencionalnog željezničkog sustava (15),
-
Odluku Komisije 2011/275/EU od 26. travnja 2011. o tehničkoj specifikaciji interoperabilnosti u vezi s „građevinskim” podsustavom transeuropskog konvencionalnog željezničkog sustava (16),
-
Odluku Komisije 2011/291/EU od 26. travnja 2011. o tehničkim specifikacijama interoperabilnosti vezano uz podsustav „željezničkih vozila - lokomotive” i putnička željeznička vozila transeuropskog konvencionalnog željezničkog sustava (17),
-
Odluku Komisije 2011/314/EU od 12. svibnja 2011. o tehničkoj specifikaciji interoperabilnosti za podsustav „odvijanje i upravljanje prometom” transeuropskog konvencionalnog željezničkog sustava (18).
(11)
Mjere predviđene ovom Odlukom u skladu su s mišljenjem Odbora ustanovljenog u skladu s člankom 29. stavkom 1. Direktive 2008/57/EZ,
DONIJELA JE OVU ODLUKU:
Članak 1.
Prilog Odluci 2006/861/EZ mijenja se u skladu s Prilogom I. ovoj Odluci.
Članak 2.
Prilog Odluci 2006/163/EZ mijenja se u skladu s Prilogom II. ovoj Odluci.
Članak 3.
Prilog Odluci 2008/164/EZ mijenja se u skladu s Prilogom III. ovoj Odluci.
Članak 4.
Prilog Odluci 2008/217/EZ mijenja se u skladu s Prilogom IV. ovoj Odluci.
Članak 5.
Prilog Odluci 2008/231/EZ mijenja se u skladu s Prilogom V. ovoj Odluci.
Članak 6.
Prilog Odluci 2008/232/EZ mijenja se u skladu s Prilogom VI. ovoj Odluci.
Članak 7.
Prilog Odluci 2008/284/EZ mijenja se u skladu s Prilogom VII. ovoj Odluci.
Članak 8.
Prilog Odluci 2011/229/EU mijenja se u skladu s Prilogom VIII. ovoj Odluci.
Članak 9.
Prilog Odluci 2011/274/EU mijenja se u skladu s Prilogom IX. ovoj Odluci.
Članak 10.
Prilog Odluci 2011/275/EU mijenja se u skladu s Prilogom X. ovoj Odluci.
Članak 11.
Prilog Odluci 2011/291/EU mijenja se u skladu s Prilogom XI. ovoj Odluci.
Članak 12.
Prilog Odluci 2011/314/EU mijenja se u skladu s Prilogom XII. ovoj Odluci.
Članak 13.
Ova se Odluka primjenjuje od 24. siječnja 2013.
Članak 14.
Ova je Odluka upućena državama članicama.
Sastavljeno u Bruxellesu 23. srpnja 2012.